રબર, થર્મોકોલ, ફોમરબર વિગેરે નરમ અને હળવા પદાર્થો તમે જોયા હશે. તેના ઉપયોગો પણ ઘણાં છે પરંતુ વિશ્વમાં સૌથી હળવા પદાર્થની વાત સાંભળો તો નવાઈ લાગે. એરોજેલ નામનો પદાર્થ આવો જ છે. એરોજેલને ઓળખવા માટે જેલીને યાદ કરવી પડે. જેલી એટલે અર્ધપ્રવાહી, ઢોળાય કે ફેલાય પણ નહીં. આવા અર્ધપ્રવાહી પદાર્થોના પણ ઘણા ઉપયોગ છે. એરોજેલ એટલે થીજાવેલો ધુમાડો. તેને હવાનું અર્ધપ્રવાહી સ્વરૃપ પણ કહેવાય.